આમિર ખાન અને ઝાયરા વસીમની ફિલ્મ 'સિક્રેટ સુપરસ્ટાર' ગુરૂવારના રોજ રિલિઝ થઈ હતી. આમિર ખાનની ફિલ્મ પાસે લોકો જેવા પ્રકારની ફિલ્મોની અપેક્ષા રાખે છે, તે પ્રમાણે તે ફિલ્મ પુરી ખરી ઊતરી છે. 'સિક્રેટ સુપરસ્ટાર' ફિલ્મ લોકોની સાથે ફિલ્મ સમીક્ષકોએ પણ વખાણી છે. તો બીજી તરફ શુક્રવારે અજય દેવગણની ગોલમાલ સીરિઝની 'ગોલમાલ અગેન' પણ રિલિઝ થઈ હતી. કોમેડી સાથે હોરર આધારિત આ ફિલ્મના કારણે આમિરના બોક્સ ઓફિસ કલેક્શનને ચોક્કસ અસર થઈ હતી.